Diari Oficial de la Generalitat Valenciana


Sumari del DOGV 3879, del 16-11-2000 (2000/9004)

RESOLUCIÓ de 6 de novembre de 2000, del conseller de Cultura i Educació, per la qual es reconeix la col·lecció museogràfica permanent d'arqueologia i etnologia de Bejís com a museu de la Comunitat Valenciana, amb la denominació de Museu Municipal d'Arqueologia i Etnologia de Bejís.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3879

Data del DOGV
:   16-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9004


Data del document
:   16-11-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * Bejís
    * legislació
    * museu

RESOLUCIÓ de 6 de novembre de 2000, del conseller de Cultura i Educació, per la qual es reconeix la col·lecció museogràfica permanent d'arqueologia i etnologia de Bejís com a museu de la Comunitat Valenciana, amb la denominació de Museu Municipal d'Arqueologia i Etnologia de Bejís. [2000/F9004]
  
Vista la documentació presentada per l'Ajuntament de Bejís en què sol·licita el reconeixement de la col·lecció museogràfica permanent d'arqueologia i etnologia de Bejís com a museu de la Comunitat Valenciana. Tenint en compte que l'esmentada col·lecció museogràfica complix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic, i a proposta de la Direcció General de Promoció Cultural i Patrimoni Artístic, de 27 d'octubre de 2000, resolc:
  
Primer
  
Reconéixer la col·lecció museogràfica permanent d'arqueologia i etnologia de Bejís com a museu de la Comunitat Valenciana, amb la denominació de Museu Municipal d'Arqueologia i Etnologia de Bejís, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i l' Ordre de 6 de febrer de 1991, de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article 13 de l'esmentada ordre, la Conselleria de Cultura i Educació podrà anul·lar el present reconeixement del museu si es deixen de complir alguns dels requisits exigits en l'ordre.
  
Quart
  
Contra esta resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes comptador des de l'endemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.